CELEX: 32011D0777
Language: sl
Date: 2011-11-28 00:00:00
Title: 2011/777/EU, Euratom: Izvedbeni sklep Komisije z dne 28. novembra 2011 o pooblastitvi Romunije, da uporabi nekatere približne ocene za izračun osnove za lastna sredstva iz naslova DDV (notificirano pod dokumentarno številko C(2011) 8627)

30.11.2011   
            
            
               SL
            
            
               Uradni list Evropske unije
            
            
               L 317/36
            
         IZVEDBENI SKLEP KOMISIJE
   z dne 28. novembra 2011
   o pooblastitvi Romunije, da uporabi nekatere približne ocene za izračun osnove za lastna sredstva iz naslova DDV
   (notificirano pod dokumentarno številko C(2011) 8627)
   (Besedilo v romunskem jeziku je edino verodostojno)
   (2011/777/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 390b Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2), kakor je bila spremenjena z Direktivo 2009/162/EU (3), lahko Romunija za mednarodni prevoz potnikov iz točke 10 dela B Priloge X navedene direktive še naprej uporablja oprostitev plačila davka. Te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               Romunija je Komisijo zaprosila za pooblastitev, da uporabi nekatere približne ocene za izračun osnove za lastna sredstva iz naslova DDV, saj za transakcije iz točke 10 dela B Priloge X k Direktivi 2006/112/ES ne more natančno izračunati osnove za lastna sredstva iz naslova DDV. Takšen izračun lahko povzroči neupravičene upravne stroške glede na učinek teh transakcij na skupno osnovo za lastna sredstva iz naslova DDV v Romuniji. Lahko pa za izračun za to kategorijo transakcij Romunija uporabi približne ocene. V skladu z drugo alineo člena 6(3) Uredbe (EGS, Euratom) št. 1553/89 je zato treba Romunijo pooblastiti, da osnovo za lastna sredstva iz naslova DDV izračuna z uporabo približnih ocen.
            
         
               (3)
            
            
               Zaradi preglednosti in pravne varnosti je primerno veljavnost pooblastila časovno omejiti –
            
         SPREJELA NASLEDNJI SKLEP:
   Člen 1
   Za namene izračuna osnove za lastna sredstva iz naslova DDV od 1. januarja 2011 je Romunija pooblaščena, da uporabi približne ocene za naslednjo kategorijo transakcij iz dela B Priloge X k Direktivi 2006/112/ES:
   prevoz potnikov (točka 10).
   Člen 2
   Ta sklep se uporablja od 1. januarja 2011 do 31. decembra 2015.
   Člen 3
   Ta sklep je naslovljen na Romunijo.
   
      V Bruslju, 28. novembra 2011
      
         
            Za Komisijo
         
         Janusz LEWANDOWSKI
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL L 10, 15.1.2010, str. 14.